
           REPUBLIKA HRVATSKA
BJELOVARSKO-BILOGORSKA ŽUPANIJA 
	GRAD BJELOVAR				
              GRADONAČELNIK   

			   	         Nacrt
Na  temelju  članka  35.  stavka  1.  točke  2.  Zakona  o  lokalnoj  i  područnoj  (regionalnoj) samoupravi  (''Narodne  novine'',  broj  33/01,  60/01,  129/05,  109/07,  125/08,  36/09,  150/11, 144/12,  19/13,  137/15,  123/17,    98/19  i  144/20),  članka  11.  stavka  2.  Zakona  o  poticanju razvoja malog gospodarstva (Narodne novine 29/02, 63/07, 53/12, 56/13, 121/16) i  članka 32. stavka 1.  točke 2. Statuta Grada Bjelovara ("Službeni glasnik Grada Bjelovara" broj 2/21) Gradsko vijeće Grada Bjelovara na ___ sjednici održanoj dana ______________ donijelo je

IV.  I Z M J E N E  I  D O P U N E
[bookmark: _Hlk50010926][bookmark: _Hlk49949110]PROGRAMA MJERA POTICANJA RAZVOJA PODUZETNIŠTVA 
NA PODRUČJU GRADA BJELOVARA 

Članak 1.

[bookmark: _Hlk61679773][bookmark: _Hlk189056229][bookmark: _Hlk160524695]U Programu mjera poticanja razvoja poduzetništva na području grada Bjelovara („Službeni glasnik Grada Bjelovara“, broj 7/23, 3/24, 2/25 i 2/26) - u daljnjem tekstu: Program, Članak 7. točka 4. podtočka 4.1. mijenja se i glasi:
„
4.1.
	Mjera
	Poticanje razvoja poduzetništva - Sufinanciranje poduzetnika u Tehnološkom inkubatoru Bjelovar

	Ciljevi
	1. Podupiranje razvoja malog i srednjeg poduzetništva kroz:
· Subvencionirani zakup poslovnog prostora za poduzetnike smještene u Tehnološkom inkubatoru Bjelovar, s posebnim naglaskom na poduzetnike iz sektora informacijskih tehnologija (IT sektor)
· Subvencioniranje zakupa poslovnog prostora za smještaj poduzetnika početnika (start-up), brzorastućih tvrtki (scale-up) i mentorskih tvrtki,
· Subvencioniranje dijela režijskih troškova poduzetnicima početnicima smještenim u Tehnološki inkubator Tehnološkog parka Bjelovar d.o.o.,
· Omogućavanje korištenja savjetodavnih, mentorskih i zajedničkih infrastrukturnih usluga pod povoljnijim uvjetima.

2. Povećanje broja mladih poduzetnika u realizaciji poslovnih inicijativa u početnim fazama rasta i daljnjeg razvoja.
3. Podrška poslovnim subjektima kroz stvaranje poticajnog poduzetničkog okruženja te osiguravanje mogućnosti međusobnog povezivanja i suradnje
4. Pružanje stručne i savjetodavne potpore mladim poduzetnicima radi stjecanja znanja i iskustava potrebnih za uspješno poslovanje te smanjenja rizika u početnim fazama razvoja.


	Korisnici
	Korisnici mjere su subjekti malog gospodarstva koji se, temeljem javnog poziva, prijavljuju za uključivanje u Tehnološki inkubator Bjelovar te koji, po provedenom postupku odabira i sukladno utvrđenim kriterijima, ostvaruju pravo na korištenje mjera potpore u okviru inkubacijskog programa Tehnološkog parka Bjelovar d.o.o.
Na mjeru se mogu prijaviti sljedeće kategorije subjekata malog gospodarstva:
· poduzetnici početnici (start-up),
· brzorastuće tvrtke (scale-up), s naglaskom na djelatnosti iz sektora informacijskih tehnologija (IT sektor),
· mentorske tvrtke,
sukladno uvjetima i kriterijima utvrđenima ovim Programom, javnim pozivom i javno dostupnim aktima Tehnološkog parka Bjelovar d.o.o.



	Provedba
	Mjera se provodi kroz sufinanciranje troškova korištenja poslovnog prostora i usluga namijenjenih inkubaciji poduzetnika u Tehnološkom inkubatoru Bjelovar, koji djeluje u okviru Tehnološkog parka Bjelovar d.o.o., uključujući subvencioniranje zakupa poslovnog prostora, dijela režijskih troškova i troškova održavanja zajedničkih prostora te pružanje savjetodavne, edukacijske i mentorske podrške.
Grad Bjelovar je Odlukom Gradskog vijeća Grada Bjelovara KLASA: 940-03/26-01/03, URBROJ: 2103-1-12-09-26-4 od 12. svibnja 2026. godine dao na uporabu Tehnološkom parku Bjelovar d.o.o. nekretninu na adresi Trg hrvatskih branitelja 14, Bjelovar, u svrhu uspostave i razvoja Digitalnog inovacijskog centra „hub.in Bjelovar“.
Poduzetnicima koji su smješteni u poslovnim prostorima kojima upravlja Tehnološki park Bjelovar d.o.o., a koji se nalaze u nekretninama u vlasništvu ili na korištenju Grada Bjelovara, omogućuje se korištenje poslovnog prostora bez obveze plaćanja zakupnine. Potpora se u tom slučaju ostvaruje kroz osiguravanje poslovne infrastrukture, zajedničkih prostora i pratećih usluga poduzetničke potpore.
Poduzetnicima početnicima (start-up) smještenima u Tehnološkom inkubatoru Tehnološkog parka Bjelovar d.o.o. mogu se djelomično subvencionirati režijski troškovi, sukladno uvjetima utvrđenim javnim pozivom i javno dostupnim aktima Tehnološkog parka Bjelovar d.o.o.
Pojedini korisnik može koristiti potporu u okviru mjere najdulje do 60 mjeseci, sukladno uvjetima utvrđenima javnim pozivom i javno dostupnim aktima Tehnološkog parka Bjelovar d.o.o.
Uvjeti, kriteriji i intenzitet sufinanciranja, kao i kategorije korisnika, utvrđuju se javnim pozivom i javno dostupnim aktima Tehnološkog parka Bjelovar d.o.o., donesenima na temelju ovog Programa.
Mjera se provodi u skladu s odredbama ovog Programa koje uređuju potpore male vrijednosti (de minimis).



„
				          Članak 2. 

Ostale odredbe Programa ostaju nepromijenjene.

Članak 3.

[bookmark: _Hlk23326586]Ove Izmjene Programa stupaju na snagu osmog dana od dana objave u „Službenom glasniku Grada Bjelovara“.

KLASA: 402-01/23-01/07
UR.BROJ: 2103-1-05-08-26-37
Bjelovar, ____________2026.

                                                                            
 PREDSJEDNICA GRADSKOG VIJEĆA 
     								Zlatka Grivić dipl.učiteljica


























OBRAZLOŽENJE

[bookmark: _Hlk50011260]Gradsko vijeće Grada Bjelovara je na svojoj 21. sjednici održanoj 28.11.2023. godine donijelo PROGRAM MJERA POTICANJA RAZVOJA PODUZETNIŠTVA NA PODRUČJU GRADA BJELOVARA, objavljen u „Službenom glasniku Grada Bjelovara“ broj 7/23, zatim Izmjene Programa mjera poticanja razvoja poduzetništva na području grada Bjelovara vezane za izmjenu iznosa de minimis potpore na sjednici održanoj 19.3.2024. godine, objavljene u „Službenom glasniku Grada Bjelovara“, broj 3/24, Dopune Programa mjera poticanja razvoja poduzetništva na području grada Bjelovara kojim je u program dodana mjera “Poticanje investicijskih projekata mikro i malih poduzetnika“ na sjednici održanoj 26.3.2025. godine, objavljene u „Službenom glasniku Grada Bjelovara“, broj 2/25 i III. Izmjene programa mjera poticanja razvoja poduzetništva na području grada Bjelovara na sjednici održanoj 26.2.2026. godine i objavljen  u Službenom glasniku Grada Bjelovara“, broj 2/26.

Predloženom izmjenom mjere 4.1. „Poticanje razvoja poduzetništva – sufinanciranje poduzetnika u Tehnološkom inkubatoru Bjelovar“ pristupa se radi unaprjeđenja jasnoće, transparentnosti i pravne usklađenosti Programa mjera poticanja razvoja poduzetništva na području Grada Bjelovara.
Dosadašnja formulacija mjere sadržavala je temeljne ciljeve i opis potpore, međutim nije u dovoljnoj mjeri jasno razgraničavala normativni okvir Programa od provedbenih i operativnih elemenata koji se u praksi uređuju putem javnih poziva i akata Tehnološkog parka Bjelovar d.o.o. Predloženim izmjenama mjera se preciznije usklađuje s postojećim modelom provedbe inkubacijskog programa, bez promjene njezine svrhe, ciljeva ili opsega potpore.

Izmjenom se jasno naglašava da se u postupku provedbe mjere subjekti malog gospodarstva javljaju na javni poziv kao kandidati za uključivanje u Tehnološki inkubator Bjelovar, dok se pravo na korištenje potpore ostvaruje nakon provedenog postupka odabira, sukladno unaprijed utvrđenim i javno dostupnim kriterijima. Time se dodatno jača načelo transparentnosti, jednakog postupanja i pravne sigurnosti.
Također, izmjenom se postiže bolja razina sistematičnosti Programa, na način da se u samoj mjeri zadržavaju samo ključni sadržajni elementi (svrha, obuhvat i trajanje potpore), dok se detaljni uvjeti, kriteriji i intenzitet sufinanciranja upućuju na javne pozive i provedbene akte. Takav pristup omogućuje veću fleksibilnost u provedbi mjere te jednostavnije prilagodbe stvarnim potrebama poduzetnika, bez potrebe za čestim izmjenama samog Programa.

Dodatno, mjera se izričito povezuje s odredbama Programa koje uređuju potpore male vrijednosti (de minimis), čime se osigurava njezina usklađenost s važećim pravom Europske unije i nacionalnim propisima, uz zadržavanje jedinstvenog i preglednog de minimis okvira na razini cijelog Programa.
Predložene izmjene nemaju utjecaj na proračunska sredstva Grada Bjelovara u odnosu na dosadašnje stanje, već isključivo unapređuju normativni okvir i provedbenu jasnoću mjere, u cilju učinkovitijeg i transparentnijeg poticanja razvoja poduzetništva kroz djelovanje Tehnološkog inkubatora Bjelovar.

Mjera će se provoditi kao de minimis potpora, dok se sredstva osiguravaju u proračunu Grada Bjelovara. 

[bookmark: _Hlk29888774]
Nacrt VI. Izmjena i dopuna  Programa bio je u postupku savjetovanja s javnošću. Nacrt je objavljen dana 01.06.2026. godine na internetskoj stranici Grada Bjelovara www.bjelovar.hr. Savjetovanje je trajalo od 01.06.2026. - 30.06.2026. godine (30 dana). U tom vremenu nije pristigao niti jedan prijedlog te je izvješće o provedenom savjetovanju u prilogu ovog obrazloženja.

Slijedom iznijetoga, dostavljamo Vam IV. Nacrt izmjena i dopuna Programa mjera poticanja razvoja poduzetništva na području grada Bjelovara, te predlažemo da utvrdite Prijedlog istog i uputite ga Gradskom vijeću na razmatranje i donošenje.


Pripremili: 

Viši savjetnik specijalist za poslove gospodarenja nekretninama 
Tigran Drljača, dipl.iur.

i

Viša stručna suradnica za malo i srednje poduzetništvo
Jasminka Kišantal – Zubić, mag.admin.publ.




                                                                                      	          PROČELNIK
                                                                                            Davor Sušak, mag.ing.aedif.

